ปวีณสุดา ดรูอิ้น

เจนนิเฟอร์ ปวีณสุดา แซ่ตั่น ดรูอิ้น (เกิด 12 ตุลาคม พ.ศ. 2536) ชื่อเล่น ฟ้าใส เป็นนางงาม นางแบบ ดีเจ พิธีกร นักแสดงชาวไทย ผู้ได้รับตำแหน่งมิสยูนิเวิร์สไทยแลนด์ 2562 และเป็นตัวแทน​ประเทศไทย​ใน​การ​ประกวด​นางงามจักรวาล 2019 ณ นครแอตแลนตา, รัฐจอร์เจีย สหรัฐอเมริกา และสามารถผ่านเข้ารอบลึกได้ถึงรอบ 5 คนสุดท้ายอีกด้วย​ นอกจากนี้ยังเคยดำรงตำแหน่งรองชนะเลิศ​อันดับ 2 มิสไทยแลนด์ไชนิสคอสมอส 2013, รองชนะเลิศ​อันดับ 1 นางสาวไทย 2556, รองชนะเลิศ​อันดับ 2 มิสยูนิเวิร์สไทยแลนด์ 2560​

ในปี 2560 เธอได้เข้าร่วมประกวดมิสยูนิเวิร์สไทยแลนด์ 2560 และได้รับตำแหน่งรองอันดับ 2 ซึ่งผู้ชนะคือ มารีญา พูลเลิศลาภ หลังจากนั้นเธอได้รับแต่งตั้งให้ดำรงตำแหน่ง มิสไทยแลนด์เอิร์ธ 2017 เพื่อเป็นตัวแทนประเทศไทยเข้าร่วมประกวดมิสเอิร์ธ 2017 

ในปี 2562 เธอได้ตำแหน่งชนะเลิศในการประกวดมิสยูนิเวิร์สไทยแลนด์ 2562 และเป็นตัวแทนประเทศไทยเข้าร่วมการประกวดนางงามจักรวาล 2019 และสามารถผ่านเข้ารอบ 5 คนสุดท้าย

 ประวัติ
ฟ้าใสเกิดเมื่อวันที่ 12 ตุลาคม 2536 โดยมารดาเป็นชาวไทยเชื้อสายจีน ส่วนบิดาเป็นชาวแคนาดาเชื้อสายฝรั่งเศส (French Canadians) จบการศึกษาปริญญาตรีจากมหาวิทยาลัยแคลการี คณะวิทยาศาสตร์การเคลื่อนไหว สาขาทั่วไป (เกียรตินิยมอันดับ 1) และเคยเป็นดีเจอยู่ที่คลื่น FM 99 กีฬาพารวย  แอคทีฟ เรดิโอ คลื่นเมืองไทยแข็งแรง

 การประกวด 
  มิสไทยแลนด์ไชนีสคอสมอส 2013 
ปวีณสุดาได้เข้าร่วมการประกวดมิสไทยแลนด์ไชนีสคอสมอส 2013 เมื่อวันที่ 18 กรกฎาคม 2556 และเธอตำแหน่งรองอันดับ 2 มิสไทยแลนด์ไชนีสคอสมอส 2013 

 มิสเซาท์อีสเอเชียไชนีสคอสมอส 2013 
ปวีณสุดาได้เป็นตัวแทนของประเทศไทยเข้าร่วมการประกวดมิสเซาท์อีสเอเชียไชนีสคอสมอส 2013 ที่ประเทศมาเลเซีย เธอได้ผ่านเข้ารอบ 8 คนสุดท้าย 

 นางสาวไทย 2556 
ปวีณสุดาได้เข้าร่วมการประกวดนางสาวไทย 2556 และได้รับตำแหน่งรองอันดับ 1 พร้อมรางวัลพิเศษ มิสธิงค์โพซิทีฟ หรือ นางงามคิดบวก

 มิสยูนิเวิร์สไทยแลนด์ 2560 
ปวีณสุดาได้เข้าร่วมการประกวดมิสยูนิเวิร์สไทยแลนด์ 2560 และได้รับตำแหน่งรองอันดับ 2 และได้รางวัลพิเศษ Miss Smile โดย เมืองไทยประกันชีวิต

 มิสไทยแลนด์เอิร์ธ 2017 
เมื่อวันที่ 5 สิงหาคม 2560 ปวีณสุดาได้รับการแต่งตั้งจากผู้ถือลิขสิทธิ์มิสไทยแลนด์เอิร์ธ ให้ดำรงตำแหน่งมิสไทยแลนด์เอิร์ธ 2560 เพื่อเป็นตัวแทนของประเทศไทยเข้าร่วมการประกวดมิสเอิร์ธ 2017ที่ประเทศฟิลิปปินส์

 มิสเอิร์ธ 2017 
ปวีณสุดาได้เป็นตัวแทนประเทศไทยในการประกวดมิสเอิร์ธ 2560ที่ประเทศฟิลิปปินส์ โดยได้รับตำแหน่งมิสเอิร์ธ-ฮันนาห์ 2017 และสามารถผ่านเข้าถึงรอบ 8 คนสุดท้าย

 มิสยูนิเวิร์สไทยแลนด์ 2562 
ปวีณสุดาได้เข้าร่วมการประกวดมิสยูนิเวิร์สไทยแลนด์ อีกครั้งในปี 2562 ซึ่งการประกวดครั้งนี้เธอถูกเลือกให้เป็น 1 ใน 10 ผู้ได้รับสิทธิ์ Golden Tiara Ticket กติกาใหม่รอบคัดเลือก มอบสิทธิ์พิเศษในการเข้ารอบ 60 คนแบบอัตโนมัติ และสำหรับการเข้าร่วมประกวดรอบที่สองบนเวทีมิสยูนิเวิร์สไทยแลนด์ของเธอ ปวีณสุดาได้รับรางวัลชนะเลิศคว้าตำแหน่งมิสยูนิเวิร์สไทยแลนด์ประจำปี 2562 ไปครองเมื่อวันที่ 29 มิถุนายน 2562
 นางงามจักรวาล 2019 
ปวีณสุดาได้เป็นตัวแทนประเทศไทยในการประกวดนางงามจักรวาล 2019ที่ประเทศสหรัฐอเมริกา และสามารถผ่านเข้ารอบถึง 5 คนสุดท้าย (Top 5)

 ผลงาน 
 ละครโทรทัศน์ 
+ ปี พ.ศ.  ละคร  ร่วมกับ  ออกอากาศ2565เจ้าหญิงหลงยุคเจ้าหญิงกรรณิการ์ช่อง 9 MCOT HD

 รายการโทรทัศน์ 
+ ปี พ.ศ.  รายการ  ร่วมกับ  ออกอากาศ2557Lady Nine Beauty Surprise (เลดี้ไนน์ บิ้วตี้เซอร์ไพรส์)หมิง อรินทมาศ แนน วริตาบุ๋ม ปนัดดาช่อง 9 MCOT HD 10 กันยายน 2560 - 19 พฤษภาคม 2562           สปอร์ต กูรู (Sport Guru) ดำเนินรายการ พิศณุ นิลกลัดพลวรรธก์ บุญลออ ทุกคืนวันอาทิตย์ เวลา 23.15 - 00.15 น. สถานีวิทยุโทรทัศน์ไทยทีวีสีช่อง 3

 เพลงประกอบละคร 
 ละคร เจ้าหญิงหลงยุค
 เพลง WHY SAY I LOVE YOU

 รางวัล 
 ปี รางวัล สาขา ผล จากผลงาน 2565 Maya Entertain Awards 2022 ROOKIE STAR OF THE YEAR  เจ้าหญิงหลงยุค

 อ้างอิง 

 แหล่งข้อมูลอื่น   



หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายแคนาดา
หมวดหมู่:ชาวไทยเชื้อสายฝรั่งเศส
หมวดหมู่:บุคคลจากกรุงเทพมหานคร
หมวดหมู่:บุคคลจากมอนทรีออล
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:ดีเจชาวไทย
หมวดหมู่:มิสเอิร์ธไทยแลนด์
หมวดหมู่:นางงามไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:พิธีกรชาวไทย
หมวดหมู่:นักแสดงหญิงชาวไทยในศตวรรษที่ 21